Лхагвын Эрдэнэбулган

Лхагвын Эрдэнэбулган (төрсөн нэр нь Толя; 1940 оны хоёрдугаар сарын 16-нд Булган аймгийн Бугат суманд төрж, 2021 оны нэгдүгээр сарын 27-нд, нийтэлсэн 2021 оны нэгдүгээр сарын 28, хандсан 2021 оны нэгдүгээр сарын 28 Улаанбаатар хотод нас барсан) нь Монгол Улсын Урлагийн Гавьяат Зүтгэлтэн цолтой найруулагч байв. 

Тэрбээр Богд Хаант Монгол Улсын ерөнхий сайд бөгөөд Монгол Улсын тусгаар тогтнолын төлөө цогтой тэмцэгч Ардын Хатанбаатар Магсаржавын дүрийг Хатанбаатар кинонд тоглон бүтээсэн нь монголын кино урлагийн түүхэнд мөнхрөн үлдэх бүтээл болсон юм.

 Намтар 

Эрдэнэбулган нь Булган аймгийн Бугат сумын нутаг дахь Бухын гол, нийтлэгч А. Мишээл, нийтэлсэн 2021 оны нэгдүгээр сарын 28, хандсан 2021 оны нэгдүгээр сарын 28 хэмээх газарт, өмнө нь хоёр хүүхэд гараад эндсэн айлын хүү болон хорвоод мэндэлжээ. Хүүхэд тогтдоггүй айлд төрсөн болохоор нэрийг Толя хэмээн нэрлээд, гуравхан хоногийн настай түүнийг ламын заавраар айлд өргүүлсэн аж. Энэ нэрээ сүүлд ЗХУ руу их сургуульд сурахаар явах гэтэл орос нэртэй гээд гадаад паспорт олгохгүй байсан тул аргаа барахдаа ахдаа хэлтэл ах нь:  гэснээр ийм нэртэй болжээ.

 Боловсрол 
1962 оноос 1967 оны хооронд Болгар Улсын Софи хот дахь Хөгжмийн Дээд Сургуулийг дуурийн дуучин мэргэжлээр, дараа нь 1975 онд хуучнаар Зөвлөлт Холбоот Улсын Ленинград хот дахь Хөгжмийн Их Сургуулийг театрын найруулагчийн мэргэжлээр тус тус дүүргэсэн байна. 

Төгсөж ирээд Улсын Дуурь Бүжгийн Эрдмийн Театрт гоцлол дуучнаар ажиллаж эхэлсэн ба түүнээс хойш дуурийн дуучин, кино жүжигчин, кино найруулагч, театрын найруулагч, уран сайхны удирдагч, театрын даргаар ажиллаж байв. 

Эрдэнэбулган нь Монголын ард түмний дуулах дуртай, бараг төрийн дуулалтай эн зэрэгцдэг, зохиолч Жамцын Бадраа (МУСГЗ) ба хөгжмийн зохиолч Цэгмидийн Намсрайжав (МУАЖ) нарын «Түмний нэг» кинонд  зориулан бичсэн «Халуун элгэн нутаг» дууг 1962 онд уг кинонд зориулан анх дуулжээ.

 Кино (сонголтоор) 
 Бүтээсэн дүр 
 1975 он: Алтан соёмбын дуулал
 1981 он: Хатанбаатар
 1984 он: Зарлаагүй дайны оршил
 1984 он: Нарны унага
 1985 он: Фронтод явах өргөдөл
 1986 он: Намар нахиалсан мод
 1989 он: Алтан шонхорМонгол кино сан дахь түүний тоглосон дүрүүдийн мэдээлэл
 Найруулагч 
 2008 он: Үхэж үл болно – Чингис хаан

 Tеатр 
 Бүтээсэн дүр 
 Учиртай гурван толгой
 Хөхөө Намжил
 Шарай голын гурван хаан
 Найруулагч 
 1979 он: Севилийн үсчин
 1983 он: Чоно ба долоон ишиг
 1986 он: Ламбугайн нулимс
 1989 он: Отелло
 1995 он: Гэсэр
 1997 он: Учиртай гурван толгой
 2006 он: Өэлүн эх

 Шагнал 
 1992 он: Монгол Улсын Урлагийн Гавьяат Зүтгэлтэн

 Эшлэл 

Ангилал:Дуурийн дуучин
Ангилал:Монголын кино жүжигчин
Ангилал:Монголын кино найруулагч
Ангилал:Монголын дуучин
Ангилал:Монголын театрын найруулагч
Ангилал:Театрын жүжигчин
Ангилал:Театрын дарга
Ангилал:Монгол улсын урлагийн гавьяат зүтгэлтэн
Ангилал:Хатанбаатар Магсаржав
Ангилал:Үндэсний Хөгжмийн Академийн төгсөгч (Софи)
Ангилал:ЗХУ-ын их сургуулийн төгсөгч
Ангилал:Болгарын их сургуулийн төгсөгч
Ангилал:Булганыхан
Ангилал:Бугатын (Булган) хүн
Ангилал:Монголчууд
Ангилал:1940 онд төрсөн
Ангилал:2021 онд өнгөрсөн